### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 17. januar 2024 har vedtaget Magistratens foranstående indstilling af 9. januar 2024.

###

Offentlig fremlæggelse af forslag til Lokalplan nr. 1219 for bevaring af bindingsværksgården på [adresse] 7, [adresse], Skødstrup.

### Resume

Den private grundejer af [adresse] 7 har ansøgt om tilladelse til nedrivning af sit bevaringsværdige stuehus i bindingsværk med henblik på at opføre ny beboelsesejendom.

Teknik og Miljø har i februar 2023 på baggrund af høringssvar fra blandt andet Lokalt Kulturmiljøråd nedlagt forbud iht. Planlovens § 14 mod nedrivning af hele ejendommen, både stuehus og alle udhuslænger.

[adresse] på [adresse] 7 er velbevaret og har en autenticitet, som vurderes at være afgørende for oplevelsen af landsbymiljøet langs [adresse]. I sin helhed vurderes gårdstrukturen og bebyggelsens eksisterende hierarki at være vigtig for den sammenhæng, den har til det omkringliggende landmiljø og landskab.

Forbuddet har en gyldighedsperiode på ét år. Skal forbuddet opretholdes, skal der inden gyldighedsperiodens udløb fremlægges forslag til en lokalplan, som indeholder bestemmelser for bevaring af bygningen således, at bygningen kun med tilladelse fra kommunalbestyrelsen må nedrives, ombygges eller på anden måde ændres.

Der foreligger nu et forslag til en bevarende lokalplan, der sigter på at håndhæve forbuddet mod nedrivning af

alle gårdbygninger, både stuehus og alle udhuslænger.

Lokalplanen foreslås håndteret som en A-lokalplan.

### Beslutningspunkter

Det indstilles, at

1) Forslag til bevarende lokalplan for gårdbygningerne på [adresse] 7 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2024

Einar Friis:

Fremsendes til [adresse] med bemærkning, at Magistraten i mødet den 9. januar 2024 anbefaler, at byrådet tiltræder Magistratsafdelingen for Teknik og Miljøs indstilling af 8. december 2023.

Magistratsafdelingen for Teknik og Miljø laver notat vedrørende ejendomsvurdering og risiko for krav om tilbagekøb samt proces forbundet med eventuelt tilbagekøb.

Timmy Jacobsen var forhindret i at deltage i sagens behandling.